NORAKSTS

|  |  |
| --- | --- |
| 27.01.2022. | Nr.1/10 |
|  |  |

###### PAR SADARBĪBU PROJEKTĀ “KOPĀ ESAM STIPRĀKI”

(ziņo: I.Škutāne)

**Atklāti balsojot: PAR – 12** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs), **PRET – 1** (A.Pagors), **ATTURAS – 1** (A.Tomašūns), **BALSOJUMĀ NEPIEDALĀS – 1** (R.Vectirāne),

Jelgavas valstspilsētas pašvaldības iestāde “Sabiedriskais centrs” (turpmāk – Iestāde) 2022.gada 11.janvārī saņēma biedrības “Jelgavā 21.gadsimts” piedāvājumu būt par sadarbības partneri projektā “Kopā esam stiprāki” (turpmāk – Projekts), ko atklāta projektu pieteikumu konkursā nevaldības organizācijām “Ģimenei draudzīgas vides veidošana” organizē Sabiedrības integrācijas fonds Latvijas valsts budžeta finansētās programmas “Ģimenei draudzīga pašvaldība” ietvaros.

Projekta mērķis ir sekmēt ģimenes institūcijas vērtības mūsdienu sabiedrībā, veicināt draudzīgas vides veidošanu ģimenēm un dialoga veidošanu starp ģimenēm un pašvaldību par ģimeņu atbalsta politikas aktuālajiem jautājumiem.

Projekta īstenošanā paredzēts sniegt atbalstu, nodrošinot telpas Projekta aktivitātēm, kā arī sniegt informatīvu un tehnisku atbalstu.

Jelgavas valstspilsētas pašvaldības iestādes “Sabiedriskais centrs” nolikuma (apstiprināts ar Jelgavas valstspilsētas domes 2021.gada 25.novembra lēmumu Nr.19/10 “Jelgavas valstspilsētas pašvaldības iestādes “Sabiedriskais centrs” izveidošana”) 10.3.apakšpunkts noteic, ka Iestādes uzdevums ir iesaistīties apkaimes nevalstisko organizāciju darbībā, veicinot to mērķu sasniegšanu, un atbalstīt apkaimes nevalstisko organizāciju rīkotās aktivitātes (labdarības akcijas, kultūras, sporta, informatīvi izglītojošus pasākumus, talkas u.c.), tai skaitā sniedzot atbalstu telpu nodrošināšanā aktivitāšu norisei saskaņā ar to pieejamību.

Saskaņā ar likuma „Par pašvaldībām” 12.pantu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Jelgavas valstspilsētas pašvaldības iestādes “Sabiedriskais centrs” nolikuma 10.3.apakšpunktu,

**JELGAVAS VALSTSPILSĒTAS DOME NOLEMJ:**

1. Piekrist būt par biedrības “Jelgavā 21.gadsimts” sadarbības partneri projektā “Kopā esam stiprāki”.
2. Pilnvarot Jelgavas valstspilsētas pašvaldības iestādes “Sabiedriskais centrs” vadītāju veikt visas nepieciešamās darbības sadarbības īstenošanai projektā “Kopā esam stiprāki”, kā arī parakstīt visus dokumentus, kas saistīti ar sadarbību minētajā projektā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022.gada 27.janvārī